Top Gun

**Top Gun** je američki film iz 1986. godine, redatelja Tonyja Scotta u produkciji Dona Simpsona i Jerryja Bruckheimera u suradnji s producentskom kućom *Paramount Pictures*. Film je nastao po članku u časopisu "California magazine", pod naslovom "Top Guns". Film je postao svjetski hit (procijenjena dobit u svjetskim kinima $344.800.000), Tom Cruise velika zvijezda s milijunskim honorarima, a glazba iz filma tjednima nije silazila s vrhova glazbenih ljestvica.

Za film je također karakteristično da je snimljen u jeku hladnog rata, te je imao snažan patriotski naboj, a po mnogim kritičarima je površnost s kojom se tretirao eventualni oružani obračun SAD sa SSSR-om bila izraz militarizma i džingoizma. Producenti Don Simpson i Jerry Bruckheimmer su, pak, tokom snimanja uživali dotada nezapamćenu suradnju i logističku podršku američke ratne mornarice, Pentagona i Reaganove administracije, zbog čega je Top Gun postao predmet optužbi za militarističku propagandu, odnosno da predstavlja reklamni spot za vojsku i vojno-industrijski kompleks.

Kasnijih desetljeća, nakon završetka hladnog rata, *Top Gun* je također ušao u popularnu kulturu zbog špekulacija o implicitnoj homoseksualnosti među glavnim likovima. Današnjim filmskim kritičarima je *Top Gun* prvenstveno zanimljiv kao prvi moderni holivudski blockbuster, odnosno primjer filma kao marketinškog proizvoda temeljenog na "lijepim slikama" i atratkivnoj muzičkoj podlozi umjesto tradicionalnih elemenata cjelovečernjeg filma.

## Radnja

Maverick i Goose su piloti F-14 Tomcat aviona, pri čemu je Maverick jedan od najboljih pa poslije uspješnog odmjeravanja snaga s sovjetskim avionom MiG-28 (ne postoji u stvarnosti) poslan je u *Top Gun* školu u Miramaru Kalifornija, koju pohađaju najbolji američki mornarički piloti kako bi bili još bolji. Dva najbolja pilota su Iceman (Val Kilmer - koga se u filmu prikazuje kao samouvjerenog pilota sumnjičavog u sposobnosti drugih) i Maverick (Tom Cruise - još jedan samouvjereni pilot, i iako mu na početku filma nije uspio *ulet* Charlie - koja nije samo "glupa plavuša" u kafiću blizu vojne baze, nego civilni instruktor letenja, paralelna ljubavna radnja s Charlie, nepoznavanje očeve sudbine i duboko ljudska reakcija na gubitak kopilota oslikavaju ga kao normalnog čovjeka u koga se svatko može uživjeti). Naravno, filmovi mlađeg brata Ridleya Scotta *moraju* završiti *happyendom*, pa se pred kraj filma odvija neravnopravna bitka u zraku, 6 MiGova protiv 3 (veći dio vremena) samo 2 američka F-14 aviona, koju naravno "naši" junaci dobivaju 4:1.

## Glumci

* **[[Tom Cruise]]** kao Pete Mitchell - *Maverick*
* **[[Kelly McGillis]]** kao Charlotte Blackwood - *Charlie*
* **[[Val Kilmer]]** kao Tom Kazansky - *Iceman*
* **[[Anthony Edwards]]** kao Nick Bradshaw - *Goose*
* **[[Meg Ryan]]** kao Carol Bradshaw
* **[[Rick Rossovich]]** kao Ron Kerner - *Slider*
* **[[Tom Skerritt]]** kao Mike Metcalf - *Viper*
* **[[Michael Ironside]]** kao Rick Heatherly - *Jester*

## Produkcija
### Kostimografija
Kožnu pilotsku jaknu *Top Gun Navy G-1* koju je u filmu nosio Tom Cruise te ostalu vojnu odjeću specijalno je za potrebe produkcije izradila američka tvrtka obitelji Clyman, Cockpit USA Inc., u 1980-tima i 1990-tima poznata pod imenom Avirex LTD.

### Muzika

# "Danger Zone" Kenny Loggins – 3:36
# "Mighty Wings" Cheap Trick – 3:51
# "Playing With the Boys" Kenny Loggins – 3:59
# "Lead Me On" Teena Marie – 3:47
# "Take My Breath Away (Love Theme from Top Gun)" Berlin – 4:11
# "Hot Summer Nights" Miami Sound Machine – 3:38
# "Heaven in Your Eyes" Loverboy – 4:04
# "Through the Fire" Larry Greene – 3:46
# "Destination Unknown" Marietta – 3:48
# "Top Gun Anthem" Harold Faltermeyer & Steve Stevens – 4:12

## Reference

## Vanjske veze
*